**Výzva na predkladanie ponúk**

**Zákazka na uskutočnenie stavebných prác**

v zmysle ustanovenia § 117 Zákona č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov

**Rekonštrukcia stolárskej dielne**

**1.** Identifikácia verejného obstarávateľa

Názov: GLASPOL, s.r.o.

Adresa: Nová Ľubovňa 70, 065 11 Nová Ľubovňa

Krajina: Slovenská republika

IČO: 36492779

DIČ: 2021829414

IČ DPH: SK2021829414

Osoba podľa § 8 zákona č. 343/2015 Z.z. o verenom obstarávaní v platnom znení (ďalej len „ZVO")

Verejného obstarávateľa v zadávaní tejto zákazky zastupuje:

Názov: obstaráme, s.r.o.

Sídlo: Kupeckého 5, 821 08 Bratislava – m.č. Ružinov

Kontaktná osoba: Ing. Branislav Šarmír

tel.: 0940 629 555

email: projekty@obstarame.sk, info@obstarame.sk

**2. Názov zákazky**

Rekonštrukcia stolárskej dielne

**3. Predmet zákazky:**

Predmetom zákazky sú stavebné práce v rozsahu prílohy č 1 k tejto výzve – Výkaz výmer: Rekonštrukcia pozostáva s výmeny vstupných vrát, okien, zhotovenia zateplenia obvodových konštrukcii, zateplenia stropnej konštrukcie a výmeny jestvujúceho zdroja tepla (plynového kotla za plynové tepelné čerpadlo s prídavným zdrojom kondenzačný plynový kotol).

Miesto uskutočnenia stavebných prác: Stará Ľubovňa, Levočská 36, súpisné číslo 1662, 1663, parcely č. 2878/6, 2878/7. Bližšie informácie sú uvedené v technickej správe.

Číslo zákazky: OA21GLA009

Trvanie zákazky: 9 mesiacov odo dňa prevzatia staveniska

**4. Slovník spoločného obstarávania**

CPV kódy:

45210000 – 2 – stavebné práce na stavbe budov

**5. Predpokladaná hodnota zákazky**

154 800,48 EUR bez DPH

**6. Typ zmluvy**

Zmluva o dielo bude uzavretá s úspešným uchádzačom po ukončení verejného obstarávania a po schválení verejného obstarávania poskytovateľom finančných prostriedkov. V zmysle § 11 ZVO verejný obstarávateľ a obstarávateľ nesmie uzavrieť zmluvu, koncesnú zmluvu alebo rámcovú dohodu s uchádzačom alebo uchádzačmi, ktorí majú povinnosť zapisovať sa do registra partnerov verejného sektora a nie sú zapísaní v registri partnerov verejného sektora alebo ktorých subdodávatelia alebo subdodávatelia podľa osobitného predpisu, ktorí majú povinnosť zapisovať sa do registra partnerov verejného sektora a nie sú zapísaní v registri partnerov verejného sektora.

Verejný obstarávateľ bude postupovať pri uzavretí zmluvy v súlade s § 56 a nasl . (najmä § 56 ods. (7) a ods. (8)) ZVO.

**7. Možnosť predloženia ponuky**

Ponuka sa predkladá na celý predmet obstarávania.

Variantné riešenie sa nepripúšťa.

Zákazka nie je delená na časti.

**8. Spôsob určenia ceny**

Cena za predmet zákazky podľa prílohy č. 1 a prílohy č. 3 musí byť stanovená v zmysle zákona NR SR č.18/1996 Z. z. o cenách, v platnom znení a vyhlášky MF SR č.87/1996 Z. z., ktorou sa tento vykonáva. Uchádzač vo svojej ponuke uvedie celkovú cenu s DPH za celý predmet zákazky.

Cena podľa predchádzajúcej vety musí byť vyjadrená v euro ako kladné číslo zaokrúhlené na maximálne dve desatinné miesta.

Ak uchádzač nie je registrovaným platiteľom DPH v Slovenskej republike, uvedie navrhovanú zmluvnú cenu bez DPH. Na skutočnosť, že nie je platiteľom DPH upozorní. K takto navrhovanej zmluvnej cene bez DPH verejný obstarávateľ pripočíta výšku DPH, ktorú by verejný obstarávateľ prijatím jeho ponuky bol povinný zaplatiť podľa § 7 ods. 1 zákona č. 222/2004 Z. z. o dani z pridanej hodnoty v znení neskorších predpisov. Hodnotená bude cena vrátane DPH.

**9. Lehota na predkladanie ponúk**

Je špecifikovaná v systéme JOSEPHINE.

**10. Podmienky financovania**

Verejný obstarávateľ neposkytuje žiadny preddavok.

Zákazka bude financovaná z vlastných zdrojov na základe vystavenej faktúry za celý predmet zákazky a z projektu: Zníženie energetickej náročnosti priemyselnej budovy spoločnosti GLASPOL, s.r.o. , kód výzvy: OPKZP-PO4-SC421-2019-59 . Bližšie informácie sú uvedené v zmluve o dielo, ktorá je prílohou č. 2 tejto výzvy.

**11. Predkladanie ponúk a vyhodnotenie ponúk**

 Bude prostredníctvom systému JOSEPHINE.

**12. Kritéria na hodnotenie ponúk**

- najnižšia cena za celý predmet zákazky s DPH

**13. Podmienky účasti uchádzačov**

13.1 Podľa § 32, ods. (1), písm. e) v súvislosti s § 32 ods. (2) ZVO Doklad (sken) o oprávnení podnikať v danej oblasti podľa predmetu zákazky. Postačí poukázať na zverejnenie v príslušnom obchodnom resp. živnostenskom resp. v inom príslušnom registri formou zaslania internetového (webového) odkazu.

13.2 Podľa § 32, ods. (1), písm. f) v súvislosti s § 32 ods. (2) ZVO Čestné vyhlásenie, že uchádzač nemá uložený zákaz účasti vo verejnom obstarávaní. Uchádzač túto skutočnosť preukáže predložením podpísaného čestného vyhlásenia. (príloha č.3)

13.3 Podľa § 34 ods. (1) písm. b) ZVO Technická spôsobilosť alebo odborná spôsobilosť sa preukazuje podľa druhu, množstva, dôležitosti alebo využitia dodávky tovaru, stavebných prác alebo služieb doloženým jedným alebo niekoľkými z týchto dokladov:

zoznamom stavebných prác uskutočnených za predchádzajúcich päť rokov od vyhlásenia verejného obstarávania s uvedením cien, miest a lehôt uskutočnenia stavebných prác; zoznam musí byť doplnený potvrdením o uspokojivom vykonaní stavebných prác a zhodnotení uskutočnených stavebných prác podľa obchodných podmienok, ak odberateľom :

1.bol verejný obstarávateľ alebo obstarávateľ podľa tohto zákona, dokladom je referencia ( v zmysle § 12 ZVO),

2. bola iná osoba ako verejný obstarávateľ alebo obstarávateľ podľa tohto zákona, dôkaz o plnení potvrdí odberateľ; ak také potvrdenie uchádzač alebo záujemca nemá k dispozícii, vyhlásením uchádzača alebo záujemcu o ich uskutočnení, doplneným dokladom, preukazujúcim ich uskutočnenie alebo zmluvný vzťah, na základe ktorého boli uskutočnené,

Uchádzač preukáže min. 1 referenciu na rovnaký alebo podobný predmet zákazky v hodnote min 100.000 EUR bez DPH, pričom za obdobný predmet zákazky sa považuje stavba alebo rekonštrukcia akejkoľvek budovy so zateplením.

Uchádzač je povinný uviesť celkový súčet objemov uskutočnených stavebných prác, ktorých zoznam predložil. V prípade ak uchádzač predkladá zmluvu, referenciu alebo dôkaz o plnení stavebných prác, ktorých uskutočnenie časovo presahuje posudzované obdobie, uchádzač v zozname uvedie zvlášť hodnotu iba za tú časť stavebných prác, ktorá bola realizovaná v posudzovanom období (a len túto sumu uchádzač započíta do celkového súčtu realizovaných stavebných prác). V prípade, ak stavebné práce realizoval uchádzač ako člen združenia skupiny dodávateľov, vyčísli a započíta iba finančný objem, uskutočňovaný ním samotným. Potvrdenia vydané v inej mene ako v eurách je potrebné prepočítať a to tak, že sumy uvedené v iných menách budú prepočítané kurzom ECB platným k prvému dňu v roku, v ktorom boli stavebné práce uskutočnené.

Uchádzač alebo záujemca môže na preukázanie technickej spôsobilosti alebo odbornej spôsobilosti využiť technické a odborné kapacity inej osoby, bez ohľadu na ich právny vzťah. V takomto prípade musí uchádzač alebo záujemca verejnému obstarávateľovi alebo obstarávateľovi preukázať, že pri plnení zmluvy alebo koncesnej zmluvy bude skutočne používať kapacity osoby, ktorej spôsobilosť využíva na preukázanie technickej spôsobilosti alebo odbornej spôsobilosti. Skutočnosť podľa druhej vety preukazuje záujemca alebo uchádzač písomnou zmluvou uzavretou s osobou, ktorej technickými a odbornými kapacitami mieni preukázať svoju technickú spôsobilosť alebo odbornú spôsobilosť. Z písomnej zmluvy musí vyplývať záväzok osoby, že poskytne svoje kapacity počas celého trvania zmluvného vzťahu. Osoba, ktorej kapacity majú byť použité na preukázanie technickej spôsobilosti alebo odbornej spôsobilosti, musí preukázať splnenie podmienok účasti týkajúce sa osobného postavenia a nesmú u nej existovať dôvody na vylúčenie podľa [*§ 40 ods. 6 písm. a) až h)*](https://www.slov-lex.sk/pravne-predpisy/SK/ZZ/2015/343/20200101#paragraf-40.odsek-6.pismeno-a) a [*ods. 7*](https://www.slov-lex.sk/pravne-predpisy/SK/ZZ/2015/343/20200101#paragraf-40.odsek-7); oprávnenie dodávať tovar, uskutočňovať stavebné práce, alebo poskytovať službu preukazuje vo vzťahu k tej časti predmetu zákazky alebo koncesie, na ktorú boli kapacity záujemcovi alebo uchádzačovi poskytnuté. Ak ide o požiadavku súvisiacu so vzdelaním, odbornou kvalifikáciou alebo relevantnými odbornými skúsenosťami najmä podľa odseku 1 písm. g), uchádzač alebo záujemca môže využiť kapacity inej osoby len, ak táto bude reálne vykonávať stavebné práce alebo služby, na ktoré sa kapacity vyžadujú.

Ak uchádzač má sídlo, miesto podnikania alebo obvyklý pobyt mimo územia Slovenskej republiky a štát jeho sídla, miesta podnikania alebo obvyklého pobytu nevydáva niektoré z dokladov uvedených v bode 13 alebo nevydáva ani rovnocenné doklady, možno ich nahradiť čestným vyhlásením podľa predpisov platných v štáte jeho sídla, miesta podnikania alebo obvyklého pobytu.

Ak právo štátu uchádzača so sídlom, miestom podnikania alebo obvyklým pobytom mimo územia Slovenskej republiky neupravuje inštitút čestného vyhlásenia, môže ho nahradiť vyhlásením urobeným pred súdom, správnym orgánom, notárom, inou odbornou inštitúciou alebo obchodnou inštitúciou podľa predpisov platných v štáte sídla, miesta podnikania alebo obvyklého pobytu uchádzača.

**14. Obsah cenovej ponuky**

a) Doklady uvedené v bode č. 13 tejto výzvy na preukázanie splnenia podmienok účasti

b) Uchádzačom nacenený výkaz výmer a výsledná suma vložená ako kritérium v systéme JOSEPHINE

c) Podpísaná a naskenová Zmluva o dielo. Zmluva musí byť podpísaná štatutárnym

zástupcom uchádzača alebo osobou oprávnenou konať v mene uchádzača. V prípade jej podpísania inou osobou je potrebné predložiť platné plnomocenstvo oprávňujúce túto osobu k podpisu zmluvy.

**15. Lehota viazanosti ponuky**

Do 30. 09. 2021

**16. Ďalšie informácie verejného obstarávateľa**

16.1 Ponuky uchádzačov musia spĺňať všetky náležitosti uvedené v tejto výzve.

16.2 Doklady je potrebné naskenovať a vložiť do systému JOSEPHINE.

16.3 Verejný obstarávateľ si vyhradzuje právo neprijať ani jednu z predložených ponúk v prípade, že predložené ponuky nebudú pre neho výhodné alebo ak cenová ponuka nebude vyhovovať finančným možnostiam verejného obstarávateľa.

**17. Komunikácia medzi obstarávateľom a záujemcami/ uchádzačmi**

17.1. Doručovanie/oznamovanie podaní, odovzdávanie podkladov a komunikácia („ďalej len komunikácia“) medzi obstarávateľom/záujemcami a uchádzačmi sa bude uskutočňovať v slovenskom alebo českom jazyku a spôsobom, ktorý zabezpečí úplnosť a obsah týchto údajov uvedených v ponuke, podmienkach účasti a zaručí ochranu dôverných a osobných údajov uvedených v týchto dokumentoch.

17.2. Obstarávateľ bude pri komunikácii s uchádzačmi resp. záujemcami postupovať v zmysle § 20 zákona o verejnom obstarávaní prostredníctvom komunikačného rozhrania systému JOSEPHINE. Tento spôsob komunikácie sa týka akejkoľvek komunikácie a podaní medzi obstarávateľom a záujemcami resp. uchádzačmi.

17.3. JOSEPHINE je na účely tohto verejného obstarávania softvér na elektronizáciu zadávania verejných zákaziek. JOSEPHINE je webová aplikácia na doméne https://josephine.proebiz.com .

17.4. Na bezproblémové používanie systému JOSEPHINE je nutné používať jeden z podporovaných internetových prehliadačov:

- Microsoft Internet Explorer verzia 11.0 a vyššia,

- Mozilla Firefox verzia 13.0 a vyššia alebo

- Google Chrome.

17.5. Pravidlá pre doručovanie – zásielka sa považuje za doručenú záujemcovi/uchádzačovi ak jej adresát bude mať objektívnu možnosť oboznámiť sa s jej obsahom, t.j. ako náhle sa dostane zásielka do sféry jeho dispozície. Za okamih doručenia sa v systéme JOSEPHINE považuje okamih jej odoslania v systéme JOSEPHINE a to v súlade s funkcionalitou systému.

17.6. Ak je odosielateľom zásielky obstarávateľ, tak záujemcovi resp. uchádzačovi bude na ním určený kontaktný e-mail/e-maily bezodkladne odoslaná informácia o tom, že k predmetnej zákazke existuje nová zásielka/správa. Záujemca resp. uchádzač sa prihlási do systému a v komunikačnom rozhraní zákazky bude mať zobrazený obsah komunikácie – zásielky, správy. Záujemca resp. uchádzač si môže v komunikačnom rozhraní zobraziť celú históriu o svojej komunikácii s obstarávateľom.

17.7. Ak je odosielateľom informácie záujemca, resp. uchádzač, tak po prihlásení do systému a predmetnej zákazky môže prostredníctvom komunikačného rozhrania odosielať správy a potrebné prílohy obstarávateľovi. Takáto zásielka sa považuje za doručenú obstarávateľovi okamihom jej odoslania v systéme JOSEPHINE v súlade s funkcionalitou systému.

17.8. Obstarávateľ odporúča záujemcom, ktorí si vyhľadali zákazku prostredníctvom webovej stránky obstarávateľa, resp. v systéme JOSEPHINE (https://josephine.proebiz.com), a zároveň ktorí chcú byť informovaní o prípadných aktualizáciách týkajúcich sa konkrétnej zákazky prostredníctvom notifikačných e-mailov, aby v danej zákazke zaklikli tlačidlo „ZAUJÍMA MA TO“ (v pravej hornej časti obrazovky).

17.9. Z dôvodu zabezpečenia bezproblémovej komunikácie záujemca/uchádzač vo svojich podaniach uvedie nasledovné údaje:

- obchodné meno

- sídlo/miesto podnikania

- identifikačné číslo

- korešpondenčnú adresu (v prípade, ak sa táto líši od sídla/miesta podnikania)

- meno a priezvisko kontaktnej osoby

- e-mailovú adresu kontaktnej osoby

- telefónne číslo kontaktnej osoby

17.10 Vyhlasovateľ požaduje predloženie ponuky v systéme Josephine. Na predloženie ponuky je potrebné registrovať subjekt uchádzača v systéme. Autentifikácia je dobrovoľná. Viac informácií o používaní systému získajú záujemcovia a uchádzači na adresách: registrácia: https://store.proebiz.com/docs/josephine/sk/Manual\_registracie\_SK.pdf

manuál záujemcu-uchádzača: https://store.proebiz.com/docs/josephine/sk/Skrateny\_navod\_ucastnik.pdf

V Novej Ľubovni, 10.05.2021

---------------------------------------

Ing. Pavol Barlík

Prílohy:

č. 1 - Výkaz výmer

č. 2 – Návrh zmluvy o dielo

č.3 – Čestné vyhlásenie